b'\n_START_ARTICLE_\nHi\xc5\xa1a po\xc5\xa1ast\n_START_SECTION_\nVsebina\n_START_PARAGRAPH_\nDustin J. \'\'DJ\'\' Walters vohuni za svojim starej\xc5\xa1im sosedom g. Horacem Nebbercrackerjem, ki ne dovoli da bi kdorkoli pri\xc5\xa1el na njegovo dvori\xc5\xa1\xc4\x8de. DJevi star\xc5\xa1i odidejo iz mesta in ga prepustijo varu\xc5\xa1ki Elizabeth \'\'Zee\'\'. DJev najbolj\xc5\xa1i prijatelj Charles \'\'Chowder\'\', po nessre\xc4\x8di izgubi ko\xc5\xa1arka\xc5\xa1ko \xc5\xbeogo na Nebbercrackerjevem lasti. DJ sku\xc5\xa1a skrivaj ponjo, vendar ga Nebbercracker besen zaloti in do\xc5\xbeivi sr\xc4\x8dni napad. Kmalu zatem Nebbercrackerja odpeljejo re\xc5\xa1evalci. To no\xc4\x8d DJ prejme \xc4\x8duden telefonski klic iz hi\xc5\xa1e, vendar se noben ne javi. DJ sli\xc5\xa1i od Zeejinega fanta Bonesa, da je kot otrok izgubil zmaja na Nebbercrackerjevi lasti, tter da je Nebbercracker najverjetneje pojedel svojo \xc5\xbeeno. Kasneje Bones vidi svojega zmaja pred hi\xc5\xa1o, vendar ga slednja po\xc5\xbere ko sku\xc5\xa1a priti ponj._NEWLINE_Kasneje DJ sre\xc4\x8da Chowderja na gradbi\xc5\xa1\xc4\x8du in ga prepri\xc4\x8da, da gresta raziskat Nebbercrackerjevo hi\xc5\xa1o. Ko prispeta tja, Chowder pozvoni in odkrije da je hi\xc5\xa1a zares \xc5\xbeiva, zato z DJem pobegneta._NEWLINE_Naslednje jutro dekle z imenom Jenny Bennet prodaja sladkarije za no\xc4\x8d \xc4\x8darovnic. Ko DJ in Chowder vidita, da je namenjena k hi\xc5\xa1i odhitita k njej preden jo po\xc5\xbere. Jenny pokli\xc4\x8de policijo, vendar jim ta ne verjame._NEWLINE_Trojica poi\xc5\xa1\xc4\x8de nasvet pri Reginaldu "Skull" Skulinskemu, ki je nekak\xc5\xa1en strokovnjak za nadnaravne stvari. Tako spoznajo, da je hi\xc5\xa1a redka po\xc5\xa1ast, ustvarjena ko \xc4\x8dlove\xc5\xa1ka du\xc5\xa1a naseli \xc4\x8dlove\xc5\xa1ko narejeno zgradbo, in da jo je mogo\xc4\x8de ubiti le z uni\xc4\x8denjem njenega srca. Sumijo da je srce pe\xc4\x8d v hi\xc5\xa1i. Chowder ukrade zdravila za prehlad, ki jih napolnijo v lutko, saj bi tako hi\xc5\xa1a zaspala za dovolj dolgo \xc4\x8dasa, da bi lahko pri\xc5\xa1li do pe\xc4\x8di. Vendar jih pred hi\xc5\xa1o zalotita policista Landers in Lester, in ko sku\xc5\xa1ata preiskati hi\xc5\xa1o, ju ta po\xc5\xbere skupaj z njunim avtomobilom, kjer se nahaja trojica._NEWLINE_Ko hi\xc5\xa1a kon\xc4\x8dno zaspi, za\xc4\x8dne trojica raziskovati hi\xc5\xa1o. V kleti najdejo zbirko igra\xc4\x8d in truplo Nebbercrackerjeve \xc5\xbeene velikanke Constance ujete v beton. Za\xc4\x8dnejo sumiti, da je Nebbercracker ubil svojo \xc5\xbeeno. Hi\xc5\xa1a zazna, da so v njej zato jih napade, vendar jo trojica prisili hi\xc5\xa1o da jih izbruhne ven. Takrat se domov \xc5\xbeiv vrne Nebbercracker, ki jim pojasni da ni ubil Constance. Pove jim da se je kot mladeni\xc4\x8d zaljubil vanjo v cirkusu spak, kljub njeni velikosti. Ko ji je pomagal pobegniti sta za\xc4\x8dela graditi hi\xc5\xa1o. Neko no\xc4\x8d \xc4\x8darovnic so Constanco zmerjali otroci iz soseske, in ko jih je sku\xc5\xa1ala uloviti je padla v beton v nedokon\xc4\x8dani kleti. Nebbercracker je dokon\xc4\x8dal hi\xc5\xa1o, saj je verjel da bi tako \xc5\xbeelela tudi Constanca, vendar ni vedel, da se je v hi\xc5\xa1o naselil Constancin duh. Njegovo sovra\xc5\xa1tvo do otrok je bilo pravzaprav krinka, da jih je ohranil stran od hi\xc5\xa1e, ter da ne bi bili po\xc5\xbereti. _NEWLINE_DJ pove Nebbercrackerju, da je \xc4\x8das da Constanca odide, kar sli\xc5\xa1i tudi hi\xc5\xa1a. Besna se dvigne in za\xc4\x8dne slediti skupini do gradbi\xc5\xa1\xc4\x8da. Nebbercracker sku\xc5\xa1a razstreliti hi\xc5\xa1o z dinamitom, vendar hi\xc5\xa1a prepozna njegov na\xc4\x8drt. Kasneje trojica kon\xc4\x8dno uni\xc4\x8di hi\xc5\xa1o z dinamitom. Po uni\xc4\x8denju vidijo Nebbercrackerja plesati z Constancinim duhom, ki nato odide v onostranstvo. DJ se opravi\xc4\x8di Nebbercrackerju, da so uni\xc4\x8dili njegovo hi\xc5\xa1o, vendar se jim on zahvali da so osvobodili njega in njegovo \xc5\xbeeno._NEWLINE_To no\xc4\x8d otroci v vrsti \xc4\x8dakajo pri Nebbercrackerju, ki jim vra\xc4\x8da njihove igra\xc4\x8de, Jenny se vrne domov s svojo mamo, DJevi star\xc5\xa1i se vrnejo domov, DJ in Chowder pa gresta po hi\xc5\xa1ah za no\xc4\x8d \xc4\x8darovnic, \xc4\x8deprav sta bila mnenja, da sta za to prestara._NEWLINE_Po odjavni \xc5\xa1pici se vsi, ki so bili po\xc5\xberti, \xc5\xbeivi vra\xc4\x8dajo iz kleti.'